പാരാലിമ്ബിക്സില് തിളങ്ങി ഇന്ത്യ രാജ്യത്തിന്റെ നാലാം സ്വര്ണം സ്വന്തമാക്കി പ്രമോദ് ഭഗത് ടോക്യോ: പാരാലിമ്ബിക്സ് ബാഡ്മിന്റണില് സ്വര്ണ നേട്ടവുമായി ഇന്ത്യന് താരം പ്രമോദ് ഭഗത്. പുരുഷ സിംഗിള്സില് എസ്.എല് 3 വിഭാഗത്തിലാണ് പ്രമോദ് സ്വര്ണ മെഡല് കരസ്ഥമാക്കിയത്. ഇതേയിനത്തില് ഇന്ത്യയുടെ മനോജ് സര്ക്കാരിനാണ് വെങ്കലം. പാരാലിമ്ബിക് ബാഡ്മിന്റണില് ഇന്ത്യയുടെ ആദ്യ സ്വര്ണ നേട്ടമാണ് പ്രമോദ് കരസ്ഥമാക്കിയത്.45 മിനിറ്റ് നീണ്ട ഫൈനലില് ബ്രിട്ടന്റെ ഡാനിയല് ബെതെലിനെയാണ് പ്രമോദ് പരാജയപ്പെടുത്തിയത്. ഈ വിഭാഗത്തില് പ്രമോദാണ് ലോക ഒന്നാം നമ്ബര് താരം. ബെതെല് ലോക രണ്ടാം നമ്ബര് താരമാണ്. ഒഡിഷ സ്വദേശിയായ പ്രമോദ് ഭഗതിന് പോളിയോ ബാധിച്ചെങ്കിലും ഇടത്തേ കാലിന്റെ സ്വാധീനം കുറഞ്ഞതില് തളരാതെ ബാഡ്മിന്റനെ സ്നേഹിച്ച താരമാണ്. മൂന്ന് തവണ ലോക ചാമ്ബ്യനായി. എന്നാല് ജപ്പാന്റെ ദയ്സുകെ ഫുജിഹാരയെ തകര്ത്താണ് മനോജ് സര്ക്കാര് വെങ്കലം സ്വന്തമാക്കിയത്.